VEGA præsenterer:

**Klumben & Raske Penge tager revanche i VEGA**

*Dancehall-makkerparret Klumben & Raske Penge har samlet et nyt band, som debuterer til deres koncert i VEGA den 25. april i Lille VEGA.*

Klumben & Raske Penge måtte desværre aflyse deres sidste turné i 2016 for at fokusere på arbejdet med ny musik. Den musik er de nu klar til at udgive i form af en stribe singler. Det første nummer og video forventes ude inden jul.

Allerede tidligere i år kom der dog en lille forsmag med singlen ”Gadebrænder”, der udkom i anledningen af 10 året for rydningen af Ungdomshuset. Hver for sig har Klumben udgivet et album med Humørekspressen og Raske Penge har sluppet singlerne ”Blodsukker” og ”Narko”, hvoraf den sidste har fået en portion kærlighed fra P3.

Sammen har Klumben & Raske Penge spillet alt fra piratfester til Orange scene og vundet intet mindre end en Steppeulv i 2012 for årets bedste live navn. Deres hidtidige band 80’erne er opløst, og nu har de samlet et nyt band med en håndplukket besætning, som må siges at være eliten af danskere med reggae-erfaring.

**Fakta om koncerten:**

Klumben & Raske Penge (DK)

Torsdag den 25. april 2018 kl. 21:00

Lille VEGA, Enghavevej 40, 1674 Kbh. V

165 kr. + gebyr

Forsalget starter i dag via VEGAs hjemmeside og Ticketmaster.